İman Əsgərzadə

**Əsgərzadə İman Novruz oğlu** () — fizika-riyaziyyat elmləri doktoru, professor.

## Həyatı və təhsili
İman Əsgərzadə 1962-ci ildə Ağcabədi rayonu Kəbirli kəndində müəllim ailəsində anadan olmuşdur. Fizika-riyaziyyat elmləri doktoru, professor, AMEA Fizika İnstitutunun aparıcı elmi işçisi, Ankara Universitetinin kompüter mühəndisliyi kafedrasının müdiridir. İ. N. Əsgərzadə ifratkeçiricilik nəzəriyyəsi və tətbiqi sahəsini tədqiqatları ilə zənginləşdirən tanınmış fizikdir. 1979-cu ildə Respublika 1 saylı fizika-riyaziyyat təmayüllü məktəbini və 1985-ci ildə Moskva Dövlət Universitetinin Fizika fakültəsini bitirmişdir. AMEA Fizika İnstitutunda, 1995-ci ildə namizədlik, 2004 ildə isə doktorluq dissertasiyalarinı müdafiə etmişdir.

2000-ci ildən etibarən araşdırma qrantları müsabiqələrində galib gələrək dünyanın müxtəlif universitetlərində və elmi mərkəzlərində uzunmüddətli ezamiyyətlərdə olmuşdur [CRDF, (ABŞ), DAAD (Dresden Helmholtz İnstitutu,Almaniya), NATO postdoc (Bilkənd Universiteti, Türkiyə), NATO reintegration (ABŞ), CNRS-ANAS (Fransa), TUBİTAK (Ankara Universiteti, Türkiyə). 2002–2011-ci illərdə Abdus Salam Beynəlxalg Nəzəri Fizika Mərkəzinin (İtaliya) assosiativ üzvü seçilmişdir.
16 mart 2022-ci ildə fizika elmləri doktoru, professor İman Əsgərzadənin 60 illik yubileyi təntənəli qeyd edilib. Rusiya Elmlər Akademiyasının (REA) nüfuzlu beynəlxalq nəşri olan "Успехи Физических Наук (УФН)" jurnalında tanınmış azərbaycanlı alim, AMEA-nın Fizika İnstitutunun aparıcı elmi işçisi, fizika-riyaziyyat elmləri doktoru, professor İman Əsgərzadənin 60 illik yubileyi münasibətilə məqalə dərc olunub.

## Elmi tədqiqat sahəsi
İ. N. Əsgərzadənin araşdırmaları laylı və coxzonalı ifratkeçiricilərin ümumiləşdirilmiş Ginzburg-Landau və Eliashberg nəzəriyyələri əsasında öyrənilməsinə həsr olunmuşdur. İlk dəfə Ginzburg-Landau nəzəriyyəsini iki zonalı hal üçün ayrıntılı bir şəkildə tədqiq etmişdir. Bu əsərə Nobel mükafatı laureatı, akademik V. L. Ginzburg Springer-Verlag ‘Superconductivity and Superfluidity’, 2009 kitabında istinad etmişdir. O, həmçinin Josefson elementlərindən əmələ gələn impuls və magnit seli kvantlı dövrələrin dinamikası, Josefson sxemlərində xaos problemləri ilə məşgul olmuşdur. Anharmonik Josefson cərəyan-faza effektlərlərinin nəticələrə təsiri tədgig olunmuşdur. Son zamanlar o ifratkeçirici kvant kompüterlərin əsas elementi olan kvant bitler və geyri-səlis məntigin tətbigi mövzusunda araşdırmalar həyata keçirməkdədir.professor İman Əsgərzadə "Advances in Condensed Matter Physics’ jurnalının xüsusi buraxılışının baş elmi redaktoru təyin olunub.

## Əsas elmi nəticələri
* Elmi əsərlərinin sayı-132
* Xaricdə dərc olunan əsərlərinin sayı- 122
* Beynəlxalq bazalarda indeksləşən jurnallarda (Web of Science, Scopus və s.) dərc olunan əsərlərinin sayı – 102 (SCI 90)
* Monoqrafiya və kitablarının sayı- 3
* Elmi-pedaqoji fəaliyyəti- 15 il Ankara Universitetində çalışmışdır
* Dil bilikləri (Azərbaycan, türk, rus və ingiliscə)
* 

## Elmi əsərləri
I. N. Askerzade, A. Bozbey, M. Canturk, Modern aspects of Josephson dynamics and superconductivity electronics, (monografiya), Springer, 210s., 2017 http://www.springer.com/la/book/9783319484327

I. N. Askerzade, Low Temperature Physics, (review) v.41, iss. 3, pp. 241–261,2015

I. N. Askerzade, A. Rakhimov, Phys. Rev. E 90, 032124, 2014

I. N. Askerzade, Unconventional Superconductors. Anisotropy and multiband effects (monografiya), Springer, 177 s., 2012
http://www.springer.com/physics/condensed+matter+physics/book/978-3-642-22651-9

I. N. Askerzade, R. T. Tagiyeva, Superconductor Science and Technology, 25, 095007, 2012

I. N. Askerzade, M. Canturk, IEEE Trans. on Applied Superconductivity, 21(5), 3541–3547, 2011

I. N. Askerzade, Ş. Emrah, CMES: Computer Modeling in Engineering and Sciences, 70(1)1–10, 2010

I. N. Askerzade, Успехи Физичеких Наук, 52(6) (review), 977, 2009

I. N. Askerzade, Journal Physics and Chemistry of Solids,68, 1311,2007

I. N. Askerzade, Успехи Физичеких Наук, 49(10) (review),1003, 2006

I. N. Askerzade, Письма в ЖЭТФ (JETP Letters), v.81, No11, pp. 717, 2005

I. N. Askerzade, Physica C, v.420, pp. 11, 2005.

I. N. Askerzade, Süperiletkenlik Fiziğine Giriş (derslik), Ankara, Gazi Kitab Evi, 200s,2005

http://www.pegem.net/kitabevi/335-Superiletkenlik-Fizigine-Giris-kitabi.aspx 

I. N. Askerzade, I. O. Kulik Modern Physics Letters B, v.17, No10,11,12, p. 649, 2003.

I. N. Askerzade, A. Gencer, Journal of Physical Society of Japan.v.71, N7,1637, 2002.

## Elmi mükafatları
1. Ankara Üniversitesi Mühendislik Fakültesi Akademik Teşvik Ödülü, 10 fevral 2019-cu il,

2."Ankara Üniversitesi Ödülü", 30 yanvar 2024-cü il,

3."Mühendislik Başarı Ödülü",23 may 2025-ci il.

## İstinadlar